OpenLLM-France/wikimedia huggingface dataset:
# Aluminoceladonita

L'aluminoceladonita és un mineral de la classe dels silicats, que pertany al grup de les miques. Va rebre el seu nom l'any 1997 per Alessandro Pavese, Giovanni Ferraris, Mauro Prencipe i Richard Ibberson per la seva relació amb la celadonita, i en al·lusió a la dominància de l'alumini a la seva composició en comparació amb el ferro.

## Característiques

L'aluminoceladonita és un silicat de fórmula química K(Mg,Fe$^{2+}$)Al(Si₄O$_{10}$)(OH)₂. Va ser aprovada com a espècie vàlida per l'Associació Mineralògica Internacional l'any 1998. Cristal·litza en el sistema monoclínic. És un mineral isostructural amb la celadonita, la cromceladonita, la ferroaluminoceladonita i la ferroceladonita.
Segons la classificació de Nickel-Strunz, l'aluminoceladonita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Aquesta espècie té dues localitats tipus, totes dues a la Baixa Àustria: Anna chapel, a Wiesmath, i Frohsdorf, a Lanzenkirchen. També ha estat trobada a Índia, Itàlia, Japó, Eslovàquia i els Estats Units.

## Referències

* ↑ «Aluminoceladonite» (en anglès). Mindat. [Consulta: 30 juliol 2016].
# Barbus luluae

Barbus luluae és una espècie de peix cipriniforme de la família dels ciprínids.

## Morfologia

Els mascles poden assolir els 4,4 cm de longitud total.

## Distribució geogràfica

Es troba al curs superior del riu Congo.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bartomeu Torres Bernat

Bartomeu Torres Bernat (Artà, 1949). Cooperativista i sindicalista pagès mallorquí.
Va ser durant quaranta anys l'amo de la possessió de Son Marron, a Lloret, que va dur amb la seva dona Aina Maria Artigues "de Can Pesquet". Els seus pares foren els artanencs Bartomeu Torres "de Son Baleu" i Antònia Bernat "de sa Botigueta". Va passar els primers anys de la seva vida a Son Marí, devora Son Serra de Marina; després, tota la família es traslladà a Son Marron. Tomeu va tenir un paper molt actiu en la recuperació del porc negre, el porc autòcton de les Illes Balears, quan aquest animal estava a punt de desaparèixer. És el president de l'Associació de Ramaders del Porc Negre Mallorquí Selecte. També ha estat molt vinculat a l'associacionisme pagès, tant des d'Unió de Pagesos de Mallorca com des del cooperativisme. És membre de la Comissió Permanent de la Unió de Pagesos de Mallorca. Va ser un dels fundadors de la Cooperativa Agrícola de Sineu i de la Unió de les Cooperatives Agràries de Balears (Ucabal), que va presidir entre 1993 i 1995. A més, va col·laborar en diferents projectes humanitaris (Projecte Home) i culturals (grup de teatre la Prima).
L'Obra Cultural Balear de Sineu i el Consell de Redacció de la revista Díngola varen concedir el premi Díngola del 2016 a Bartomeu Torres. Aquest premi es lliura cada any en homenatge a les persones que han suposat un valor important per al municipi de Sineu en els valors que promou l'OCB, i que la junta d'aquesta entitat troba que mereixen un reconeixement. En aquest cas, es valorà la trajectòria dedicada a la pagesia, a les races autòctones i, de manera especial, al porc negre, així com els valors humanitaris, culturals i cívics que ha defensat Bartomeu Torres.

## Referències

* ↑ Mateu Morro. «Reconeixement a Bartomeu Torres de Son Marron». Ara Balears, 12-08-2016. Arxivat de l'original el 25 d’octubre 2016. [Consulta: 25 octubre 2016].

## Enllaços externs

* «Tomeu Torres a "Xerrades davall un nogué..." de Ràdio Artà Municipal». Ràdio Artà Municipal, 29-10-2015. [Consulta: 25 octubre 2016].
# Bartomeu Terrades i Brutau

Bartomeu Terrades i Brutau, també esmentat Bartomeu Terradas, (Barcelona, 1874 - 1948), fou jugador, tresorer i el segon president del Futbol Club Barcelona.
Fou un dels homes importants en els primers anys de vida del club. Fou un dels membres que assistí a la reunió fundacional del club celebrada al gimnàs David Solé el 29 de novembre de 1899.
Quan Walter Wild abandonà la presidència de l'entitat el 1901 esdevingué segon president. Fou el primer president català del club el dia 25 d'abril. Durant el seu govern contribuí a la creació de l'Associació Catalana de Futbol, creà la primera comissió esportiva del club i formà el segon i tercer equip. Quan el club abandonà el camp de l'hotel Casanovas comprà un terreny a la carretera d'Horta com a camp per jugar els partits. Pel que fa al palmarès, durant aquests anys el club guanyà la Copa Macaya el 1902, primer campionat oficial de la història i s'arribà a la final del Campionat d'Espanya que es perdé enfront del Club Bizcaya per 2 a 1 aquest mateix any. Per raons professionals abandonà la presidència el 5 de setembre de 1902 després de 507 dies al capdavant de l'entitat. El 1903 fou escollit vocal i un any més tard vicepresident.
Havia jugat a futbol a Vevey i Lilla. La seva etapa de jugador començà amb el primer partit de l'entitat que enfrontà el Barcelona a la colònia anglesa resident a Barcelona el 8 de desembre de 1899 i que guanyaren els anglesos per 1 a 0, i es perllongà fins al 1903 amb un total de 31 partits disputats.
Més enllà de la seva vinculació al món del futbol, va impulsar la construcció de la Casa Terradas (més coneguda pel nom de Casa de les Punxes) per a les seves germanes, un edifici modernista de l'Eixample de Barcelona.

## Enllaços externs

* Biografia al web del FC Barcelona Arxivat 2009-12-10 a Wayback Machine.

## Referències

* 1 2 Pedigrí azulgrana hasta la médula, 4 gener 2010, La Vanguardia
* ↑ Bartomeu Terradas (1901-1902) Arxivat 2012-07-30 at Archive.is, FC Barcelona
* 1 2 La Casa de les Punxes..., 30 juliol 1993, La Vanguardia
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Notas locales, 2 desembre 1899, La Vanguardia
* ↑ Notas de Sport, 9 desembre 1899 p.7, La Vanguardia
# Bang Dae-du

Bang Dae-du (Gyeongsan, 14 d'octubre de 1954) és un lluitador sud-coreà, ja retirat, especialista en lluita grecoromana, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla de bronze en la prova del pes mosca del programa de lluita grecoromana. En el seu palmarès també destaca una medalla de bronze al Campionat del món de lluita de 1982, una de bronze als Jocs Asiàtics de 1974 i una de bronze a les Universíades de 1981.

## Referències

* 1 2 «Olympedia – Bang Dae-Du». [Consulta: 12 abril 2023].
* ↑ «International Wrestling Database». [Consulta: 12 abril 2023].
# Banc de Hokkaidō

El Banc de Hokkaidō (北海道銀行, Hokkaidō Ginkō) és una entitat bancària japonesa amb seu a Sapporo, Hokkaido fundada l'any 1951. L'entitat és una subsidiària del grup Hokuhoku després que el Banc de Hokuriku es fusionara amb el Banc de Hokkaidō el 2004. El Banc de Hokkaidō compta amb 134 sucursals, de les quals 131 es troben a Hokkaido i les restants repartides entre la regió de Tohoku, Tòquio i Osaka.
El Banc de Hokkaidō fou fundat el 5 de març de 1951 a Sapporo. El 1997, el Banc de Hokkaidō va entrar en conversacions amb el Banc d'Explotació de Hokkaidō per tal de fusionar-se. Aquestes conversacions fracassaren i aquell mateix any el Banc d'Explotació va entrar en fallida, sent adquirit per un altre banc de Hokkaido, el Banc del Pacífic Nord. El 24 de maig de 2002 el Banc de Hokkaidō i el Banc de Hokuriku van acordar col·laborar en els afers comercials. Un any després, el 23 de maig de 2003 les dues entitats van decidir unir-se compartint la direcció de les dues companyies. El setembre de 2004 ambdues entitats van passar a ser subsidiàries del nou grup Hokuhoku.
# Banc de Letònia

El Banc de Letònia (en letó: Latvijas Banka) és el banc central de la República de Letònia. És una de les institucions claus de l'estat i s'encarrega de les funcions econòmiques que li encomana la llei. L'objectiu principal del banc de Letònia és el de regular la moneda en circulació, mitjançant la implementació de la política monetària i del manteniment de l'estabilitat de preus a Letònia. A partir de l'1 de gener de 2014 s'ha introduït la moneda de l'euro en compta dels lats.

## Administració

L'administració del Banc de Letònia es troba a Riga. L'any fiscal del banc comença l'1 de gener i acaba el 31 de desembre.

### Presidents del Banc de Letònia

* Artūrs Graudiņš
* Pēteris Sakss
* Einars Repše (1991-2001)
* Ilmārs Rimšēvičs (2000-present)

## Vegeu també

* Economia de Letònia

## Referències

* ↑ «History of the Bank of Latvia». Arxivat de l'original el 2011-08-18. [Consulta: 1r gener 2015].
# Belden (Nebraska)

Belden és una població dels Estats Units a l'estat de Nebraska. Segons el cens del 2000 tenia 131 habitants.

## Demografia

Segons el cens del 2000, Belden tenia 131 habitants, 52 habitatges, i 37 famílies. La densitat de població era de 316,1 habitants per km².
Dels 52 habitatges en un 26,9% hi vivien nens de menys de 18 anys, en un 61,5% hi vivien parelles casades, en un 7,7% dones solteres, i en un 28,8% no eren unitats familiars. En el 25% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3.
Per edats la població es repartia de la següent manera: un 26% tenia menys de 18 anys, un 7,6% entre 18 i 24, un 19,8% entre 25 i 44, un 25,2% de 45 a 60 i un 21,4% 65 anys o més.
L'edat mediana era de 39 anys. Per cada 100 dones de 18 o més anys hi havia 83 homes.
La renda mediana per habitatge era de 43.000 $ i la renda mediana per família de 48.542 $. Els homes tenien una renda mediana de 30.000 $ mentre que les dones 28.750 $. La renda per capita de la població era de 20.581 $. Cap de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Belden». American Fact Finder. Oficina del Cens dels Estats Units, 12-01-2010.
# Belden (Califòrnia)

Belden és una concentració de població designada pel cens dels Estats Units a l'estat de Califòrnia. Segons el cens del 2009 tenia 25 habitants.

## Demografia

Segons el cens del 2000, Belden tenia 26 habitants, 13 habitatges, i 5 famílies. La densitat de població era de 15,7 habitants per km².
Per edats la població es repartia de la següent manera: un 19,2% tenia menys de 18 anys, un 3,8% entre 18 i 24, un 50% entre 25 i 44, un 15,4% de 45 a 60 i un 11,5% 65 anys o més.
L'edat mediana era de 39 anys. Per cada 100 dones de 18 o més anys hi havia 110 homes.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Belden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Belden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Belarús (desambiguació)

«Belarús» té aquests significats:
* Belarús, país europeu actual
* Belarús (llengua), llengua eslava parlada sobretot a Belarús
* República Socialista Soviètica de Belarús, una de les repúbliques de la Unió Soviètica
* República Popular Belarús, estat fallit organitzat durant la Primera Guerra Mundial en territori belorús
Viccionari
# Barbus lukindae

Barbus lukindae és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba al riu Lukinda (Àfrica).

## Referències

* 1 2 FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Benavente (Portugal)

Benavente és un municipi portuguès, situat al districte de Santarém, a la regió d'Alentejo i a la subregió de Lezíria do Tejo. L'any 2006 tenia 27.098 habitants. Limita al nord-est amb Salvaterra de Magos, a l'est amb Coruche, al sud-est amb Montijo, al sud amb Palmela i Alcochete, al nord-oest amb Vila Franca de Xira i Azambuja i al sud-oest amb l'Estuari del Tajo.

## Població

Població del concelho de Benavente (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2758 | 4308 | 6413 | 8733 | 11631 | 16306 | 18335 | 23257 | 25837 |

## Freguesies

* Barrosa
* Benavente
* Samora Correia
* Santo Estêvão
# Benavent

«Benavent» té aquests significats:
* Toponímia:
** Benavent (occità) o Bénévent-l'Abbaye (francès), localitat i comuna de francesa al departament de Cruesa (regió de Llemosí)
** Benavent de la Conca o Benavent de Tremp, poble al municipi d'Isona i Conca Dellà (Pallars Jussà)
** Benavent de Segrià, un municipi de la comarca del Segrià
** Benavent de Tremp, municipi desaparegut al Pallars
** Cantó de Benavent, cantó francès al districte de Garait (departament de Cruesa)
** Castell de Benavent de la Conca, edifici al municipi d'Isona i Conca Dellà
** Roc de Benavent, serra limítrof entre l'actual terme municipal d'Isona i Conca Dellà, al Pallars
* Biografies:
** Albert Benavent San Cornelio (Tavernes de la Valldigna, 1984), músic valencià, trompetista del grup Obrint Pas
** Alfons Benavent i Areny, enginyer de camins
** Antoni Benavent i Peraire (Gerri de la Sal, 1810 – 1902), jurista i polític català
** Carles Benavent (Barcelona, 1954), baixista i mandolista català
** Enric Benavent (Reus, 1837), pedagog i musicòleg
** Enrique Benavent Vidal (Quatretonda, 1959), teòleg valencià i bisbe de Tortosa
** Gaietà Benavent i Rocamora (Reus, 1834 - Barcelona, 1910), pintor català
** Miquel Benavent i Seguí (?- 2010), farmacèutic, professor i polític català
** Pere Benavent de Barberà i Abelló (Barcelona, 1899 - 1974), arquitecte i escriptor català
* Miscel·lània:
** Ducat de Benavent, títol nobiliari espanyol de caràcter hereditari que fou concedit pel rei Enric IV de Castella el 1473 a favor de Rodrigo Alonso Pimentel
** Futbol Club Benavent, club de futbol català del poble de Benavent de Segrià
** Marquès de Benavent, títol nobiliari concedit el 1703 per Felip V a Martí de Sabater i d'Agullana, senyor de Benavent
Viccionari
# Benavent (Cruesa)

Benavent (occità) o Bénévent-l'Abbaye (francès) és una localitat i comuna francesa, a la regió de la Nova Aquitània, departament de la Cruesa, al districte de Garait. És la capçalera i major població del cantó homònim. La seva població al cens de 1999 era de 824 habitants. Hi passa un dels Camí de Sant Jaume. Està integrada a la Communauté de communes de Bénévent-Grand-Bourg.
Evolució demogràfica :
| 1968 | 1975 | 1982 | 1990 | 1999 |
| 1074 | 1106 | 1023 | 837 | 824 |
Llista d'alcaldes :
| Període | Identitat | Partit |
| 2001-2008 | Jean-Pierre Fanaud | |
| des del 2008 | André Mavigner | Divers gauche |

## Referències

* ↑ Toponímia occitana Arxivat 2015-02-08 a Wayback Machine. a lemosin.net.
Viccionari
# Biltoi-Iurt

Biltoi-Iurt (en rus: Бильтой-Юрт) és un poble de la república de Txetxènia, a Rússia, segons el cens del 2022 tenia 2.154 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Baz Bahadur

Baz Bahadur fou rei de Malwa abans de la conquesta mogol.
Era fill de Shudja Khan i parent de Shir Shah Sur. Quan aquest va conquerir Malwa va nomenar governador al pare (1554) que va morir al cap de molt poc (1555) i llavors Baz Bahadur va assassinar al seu germà Dawlat Khan (governador d'Ujjain) i es va fer proclamar sultà. Amb poc temps va posar la major part de Malwa sota el seu domini efectiu i va expulsar al seu germà petit Mustafa Khan a fugir del seu govern a Raisin i Bhilsa.
El 1560 un exèrcit mogol sota comandament d'Adham Khan es va dirigir a la zona i Baz Bahadur va haver d'abandonar la seva capital Mandu. Pir Muhammad va substituir Adham Khan però fou derrotat per Baz Bahadur (1561), però reforços mogols arribats el 1562 el van forçar a fugir cap als turons de Gondwana. Des d'allí va fer alguns atacs guerrillers però finalment el 1570 es va sotmetre a Akbar el Gran i va rebre un mansab de 2000.
Va morir no gaire temps després en data incerta, probablement el 1588, i segurament fou enterrat a Agra o a Ujjain.
La seva fama principal deriva dels seus afers amorosos amb la seva concubina Rupmati (+ vers 1562 a Sarangpur), a la que va compondre cants i poesies. Un estil de pintura apassionada de l'Índia central rep el seu nom.

## Bibliografia

L. White King, History and coinage of Malwa, Londres 1903.
# Baywatch

Baywatch, més coneguda com Los vigilantes de la playa (a Espanya i Andorra), va ser una sèrie de televisió estatunidenca sobre socorristes que vigilaven la platja de Santa Monica, a la costa de Los Angeles, Califòrnia. La sèrie va ser emesa del 1989 fins al 2001 en diferents països del món i ha tingut un èxit fulgurant. Gràcies a la sèrie, la carrera de Pamela Anderson i David Hasselhoff va ser propulsada a l'èxit i durant molt de temps els dos van ser el centre d'atenció de la premsa rosa d'arreu del món. La sèrie va ser emesa per primera vegada a la NBC l'any 1989, però va ser cancel·lada després durant una temporada degut a l'alt cost de producció. Es comptabilitzen, tanmateix, 11 temporades amb uns 20 capítols cadascuna, sumant un total de 243 capítols.

## Història

La idea de la sèrie va venir de la mà de Gregory J. Bonann, que havia treballat com a socorrista a Los Angeles, experiència que el va portar a pensar en una pel·lícula de socorristes. La idea finalment acaba prenent forma de sèrie i s'emet a la NBC. Malgrat la cancel·lació, i sentint que la sèrie tenia encara potencial, David Hasselhoff la va ressuscitar. Cap a l'any 1999 se'n va plantejar una versió australiana, i el repartiment d'actors va haver de viatjar a Sydney per filmar-la, però el projecte finalment es va deixar estar.

## Argument

La sèrie, que començava cada capítol amb la imatge de nois i noies en banyador vermell tot corrent en càmera lenta al llarg de la platja, tracta de les aventures i desventures de la brigada de socorristes del Comtat de Los Angeles (el L.A. County Beach Patrol). Comandats per Mitch Buchannon, els 10 socorristes han d'afrontar dia rere dia els perills que comporta aquest ofici, conjugant vides personals i professionals.

## Personatges

* Mitch Buchannon: interpretat per David Hasselhoff
* Hobie Buchannon: Brandon Call (1989-1990) i Jeremy Jackson (1991-1999)
* Roberta "Summer" Quinn: Nicole Eggert
* Shauni McLain: Erika Eleniak
* Casey Jean "C.J." Parker: Pamela Anderson
* Matt Brodie: David Charvet
* Stephanie Holden: Alexandra Paul
* Jimmy Slade: Kelly Slater
* Caroline Holden: Yasmine Bleeth
* Craig Pomeroy: Parker Stevenson
* Jill Riley: Shawn Weatherly
* Eddie Karmer: Billy Warlock
* John D. Cort: John Allen Nelson
* Trevor Cole: Peter Phelps

## Adaptació cinematogràfica

* Baywatch (pel·lícula) (2017)

## Enllaços externs

* Baywatch - Lloc web oficial
* http://www.antena3.com/objetivotv/actualidad/internacional/vigilantes-playa-aos-despus_2013100900093.html
* http://www.imdb.com/title/tt0096542/
# Bartın

El riu Bartın (en turc: Bartın Çayı), conegut antigament com a Parteni (en grec: Παρθένιος), és un riu de Turquia, situat a la banda est de la mar Negra.
S'origina a les muntanyes d'Ilgaz, que pertanyen al sistema de les Muntanyes Pòntiques. El riu flueix cap al nord, passa per la Província de Bartın i desemboca a la mar Negra prop del poble de Boğaz formant un delta. Els últims 14 quilòmetres del riu Bartın, entre la ciutat de Bartın i la costa, són navegables. A l'antiguitat, marcava els límits entre Paflagònia i Bitínia.

## Mitologia

El riu (grec antic: Παρθένιος, llatí: Parthenius) ja és esmentat per Homer en la Ilíada. Els autors grecs explicaven que el seu nom derivava d'Àrtemis, perquè a aquesta deessa li agradava banyar-se a les seves aigües i caçar a les seves ribes, i també li encantava la puresa de les seves aigües.
Parteni és també una de les 25 divinitats fluvials que Hesíode cita a la Teogonia: fills d'Oceà i Tetis, i germans de les Oceànides.

## Referències

* 1 2 Smith, William (ed.). «Parthenius». Dictionary of Greek and Roman Geography (1854). [Consulta: 21 maig 2022].
* ↑ Cant II, vers 854.
* ↑ Iambes al Rei Nicomedes, 226 i seg.
* ↑ Vers 345.